Yfirvöld Tyrklands segjast ætla að hefna sín ef Bandaríkjaþing ákveður að beita Tyrki viðskiptaþvingunum vegna kaupa þeirra á loftvarnarkerfi frá Rússlandi . Meðal annars komi til greina að íhuga að loka herstöðvum Bandaríkjanna í Tyrklandi . Bæði ríkin eru í Atlantshafsbandalaginu og þar með bandamenn . Bandarískir þingmenn munu í dag kjósa um þvinganir gegn Tyrkjum og þykir líklegt að þær verði samþykktar . Mikil spenna hefur verið á milli Bandaríkjanna og Tyrklands að undanförnu og að miklu leyti vegna kaupa Tyrkja á S - 400 loftvarnarkerfinu frá Rússlandi . Tyrkir hafa prófað kerfið á orrustuþotum sem þeir keyptu frá Bandaríkjunum . Yfirvöld bandaríkjanna hafa meinað Tyrkjum að kaupa F - 35 orrustuþotur . Innrás Tyrkja inn í Sýrland , sem beinist gegn sýrlenskum Kúrdum , bandamönnum Bandaríkjanna gegn Íslamska ríkinu , hefur einnig komið verulega niður á sambandi ríkjanna . Mevlut Cavusoglu , utanríkisráðherra Tyrklands , gaf í skyn í morgun að til greina kæmi að reka Bandaríkjamenn frá herstöðvunum í Incirlik og Kurecik , þar sem Bandaríkin hafa verið með viðveru um árabil . Allt kæmi til greina verði viðskiptaþvinganir samþykktar . Herstöðin í Incirlik hefur verið aðal flugstöð Bandaríkjanna í miðausturlöndum á undanförnum árum og sérstaklega varðandi baráttuna gegn íslamska ríkinu í Sýrlandi og Írak . Kurecik er í austurhluta Tyrklands og þykir einstaklega mikilvæg fyrir NATO.Cavusoglu sagði einnig í morgun að Tyrkir hefðu keypt S - 400 kerfið vegna þess að besta tilboðið hefði komið frá Rússlandi . Hann sagði að í stað F - 35 gætu Tyrkir þar að auki keypt orrustuþotur frá Rússlandi . Í það minnsta þar til Tyrkir hefja framleiðslu á eigin orrustuþotum . Samkvæmt Reuters gerður Tyrkir samkomulag við Breta árið 2017 sem felur í sér þróun orrustuþota fyrir Tyrklands . Fyrirtækin Kale Group og Rolls-Royce hafa unnið að þeirri þróun . Fyrr á árinu tilkynntu forsvarsmenn Rolls-Royce þó að þeir hefðu dregið úr aðkomu fyrirtækisins að verkefninu .